પણ આવી એકલદોકલ આગાહી સાચી પડે તેથી ભવિષ્યકથનમાં શ્રદ્ધા બેસે નહિ. પણ એ મેં નોંધ્યું છે કે દીકરીની વાતો ચાલતી હોય, લાગે કે આ વાત બની જશે, ત્યાં છેલ્લી ઘડીએ જ વાત તૂટી પડે. એ વખતે ભૂપેન્દ્ર જેવા જ્યોતિષી મિત્રો કહે કે જોયું ને ! મંગળને લીધે જ આ રુકાવટ આવી ગઈ. મને એમ થાય કે આ તે કેવો મંગળ ! જેનું નામ મંગળ હોય એ ક્યારેય કોઈનું અમંગળ કરે ખરો ? – તો પછી તે પોતાનું નામ કેમ બગાડે છે ! પણ એમ વાતમાં હું ચોક્કસપણે માનું કે એમાંય કોઈ ઈશ્વરી સંકેત હશે. ઈશ્વર જે કંઈ કરે એ સારા માટે જ કરે છે. આ કે તે સંબંધ નહિ થવાથી બન્ને પક્ષનું કલ્યાણ થવાનું થશે.